**П Р И Л О Г**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за труд и социјална политика |
| Назив на предлогот на закон: | Предлог на Закон за субвенционирање на придонесите од задолжително социјално осигурување поради зголемување на плата |
| Одговорно лице и контакт информации: | Мирјанка Алексевска, раководител на сектор |
| Вид на Извештај: | Нацрт  Предлог |
| Обврската за подготовка на предлогот на закон произлегува од: | Годишна програма за работа на Владата на Република Северна Македонија  НПАА  Заклучок на Владата на Република Северна Македонија  Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ: | Нема |
| Дали нацрт извештајот содржи информации согласно прописите кои се однесуваат на класифицираните информации: | Да  Не |
| Датум на објавување на нацрт Извештајот на ЕНЕР: | 02.09.2019 |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | Септември, 2019 |

**1. Опис на состојбите во областа и дефинирање на проблемот**

* 1. Опис на состојбите

Во Република Северна Македонија РСМ се спроведуваат активни програми и мерки за вработување преку Оперативниот план за активни програми и мерки за вработување. Исто така со Законот за минимална плата во Република Македонија ( „Службен весник на Република Македонија" број 11/12, 30/14, 180/14, 81/15, 129/15, 132/17, 140/18 и 124/19) се обезбедува финансиска поддршка на работодавачите кои исплатуваат плата во повисок износ од минималната плата. Со цел да се стимулира зголемување на платите на вработените во приватниот сектор преку финансиска поддршка за работодавачите кои ќе извршат зголемување на платата на вработените, се наметна потребата од законско регулирање на мерка за субвенционирање на придонеси од задолжително социјално осигурување како финансиска поддршка од Буџетот на Република Северна Македонија.

* 1. Причини за проблемите кои се предмет на разгледување

Со цел да се стимулира зголемување на платите на вработените во приватниот сектор преку финансиска поддршка за работодавачите кои ќе извршат зголемување на платата на вработените, се наметна потребата од законско регулирање на мерка за субвенционирање на придонеси од задолжително социјално осигурување како финансиска поддршка од Буџетот на Република Северна Македонија.

**2. Цели на предлог регулативата**

Предложените законски решенија создаваат правна рамка и сигурност за работодавачите при исплата на зголемена плата, поттикнување на економскиот раст и развој во Република Северна Македонија и зголемување на вработувањето. Законот ќе придонесе за подобрување на севкупните економски односи, ќе го поттикне економскиот раст на економијата, а со тоа ќе се придонесе за зголемен вкупен економски раст и развој во Република Северна Македонија. Со предлог законот на системски начин се регулира начинот на добивање на субнеционирање на придоенсите а притоа осигурениците непречено ги остваруваат права од социјално осигурување а работодавачите на веќе постојниот уреден начин на плаќање на социјални придонеси немаат обврска да плаќаат придоенси за социјано осигуурвање за изнсотот на зголемена плата. Истовремено начинот на субвенционирање на социјалните придонесите е транспарентен, јасен, прецизен, едноставен и единствен за сите работодавачи од приватниот сектор.

**3. Можни решенија (опции)**

3.1 Опис на решението „не прави ништо“

Доколку не се донесе Законот за субвенционирање на социјалните придонеси поради зголемување на плата нема да се обезбеди поттикнување на работодавачите да исплаќаат повисоки плати на работниците а притоа плаќањето на социјалните придонеси за износот што претставува разлика од основната до зголемената да се обезбеди преку трансфер од Буџетот на РСМ.

3.2 Опис на можните решенија (опции) за решавање на проблемот

Со предлог Законот за субвенционирање на социјалните придонеси поради зголемување на плата ќе се овозможува уплата на придонеси од Буџетот на РСМ во име и сметка на осигуреникот ( работник) кај работодавач од приватен сектор. Имено, работодавачите ги пресметуваат платите , пресметките за исплата на плата и уплата на социјалните придонеси преку МПИН ( месечна пријава за интегрирана наплата на социјалните придонеси) ги поднесуваат до Управата за јавни приходи, но за секое зголемување на плата кај поединечен осигуреник ( работник) нема да има обврска да исплаќа социјални придонеси за зголемениот износ на плата. Овој износ ќе се трансферира директно од Буџетот на РСМ преку Министерството за труд и социјална политика. Преку законско решение работодавачите се стимулираат да ја зголемуваат нето платата без да имаат обврска да исплатат социјални придонеси за исплатеното зголемување на платата, а осигурениците (работниците) непречено ги остваруваат правата од работен однос.

1. **Проценка на влијанијата на регулативата**

Можни позитивни и негативни влијанија од секоја од опциите:

* 1. Економски влијанија

Подобрување на економската моќ на корисниците на паричниот надомест.

* 1. Фискални влијанија

Финансиските средства за субвенционирање на социјалните придонеси ќе се обезбедат со Буџетот на Република Северна Македонија и за 2019 година изнесуваат 400.000.000 денари.

* 1. Социјални влијанија

Преку законско уредување на субвенционирањето на социјалните придонеси, јасно и транспарентно се дефинира начинот на обезбедување на субвенционирањето на социјалните придонеси за делот на зголемување на плата, без притоа да се наруши уставното право на плаќање на даноци и социјални придонеси. Имено,плаќањето ан социјалните придонеси е уставна и законска обврска и работодавачите во име и за сметка на работниците  и понатаму ќе плаќаат социјални придонеси и данок на личен доход на секоја исплатена плата. Субвенцијата која е трансфер од Буџетот на РСМ до социјалните фондови ќе се однесува само на износот кој претставува разлика од основаната до зголемената плата.

* 1. Влијанија врз животната средина

/

4.5 Административни влијанија и трошоци –

а) трошоци за спроведување /

б) трошоци за почитување на регулативата /

**5. Консултации**

5.1 Засегнати страни и начин на вклучување

Министерство за труд и социјална политика, Министерство за финансии, Управа за јавни приходи, стопански комори, организација на работодавачи.

5.2 Преглед на добиените и вградените мислења

5.3 Мислењата кои не биле земени предвид и зошто

**6. Заклучоци и препорачано решение**

6.1 Споредбен преглед на позитивните и негативните влијанија на можните

решенија (опции)

Предлог Законот ќе овозможи директна финансиска поддршка при секое зголемување на платата а работниците непречено да ги остваруваат социјалните права и тоа во обем за којшто е исплатена зголемената плата.

Сметаме дека нема негативни влијанија.

6.2 Ризици во спроведувањето и примената на секое од можните решенија

(опции)

Немање интерес од работодавачите да ја користат мерката, односно да ги зголемуваат платите.

6.3 Препорачано решение со образложение

Сe предлага субвенционирање на социјалните придонеси за користат работодавачи ( само од приватен сектор) кои имаат статус на активен обврзник за пресметка и уплата на придонеси, односно да не е во постапка на стечај или ликвидација или постапка на бришење и да нема доспеани обврски по основ на бруто плата до денот на побарување на субвенцијата на придонеси.

Се предлага субвеницонирањето на придонесите да се користатна едноставен начин преку податоците од Месечната пресметка за интегрирана наплата што работодавачот ја поднесува до Управата за јавни приходи, согласно со Законот за придонеси од задолжително социјално осигурување. Во оваа пријава се означува осигуреникот за коj бара субвенционирање на социјалните придонеси. Управата за јавни приходи врши контрола на Месечната пресметка за интегрирана наплата во однос на исполнување на условите и ја одобрува Месечната пресметка за интегрирана наплата и издава Декларација за прием во износ намален за одобреното субвенционирање на придонеси. Доколку не се исполнети условите за субвенционирање на придонесите Управата за јавни приходи доставува информација за причината поради која не е одобрено субвенционирање на придонеси. Во ваков случај работодавачот може да исплати плата и социјални придонеси но нема да добие субвенционирање на социјалните придонеси.

**7. Спроведување на препорачаното решение**

7.1 Потреба од менување на закони и подзаконска регулатива во областа или

други сродни области

Нема

7.2 Потребни подзаконски акти и рок за нивно донесување

Да. Потребно е да се донесе Правилник за начинот на субвенционирање на придонесите

7.3 Органи на државната управа, државни органи и други органи надлежни за

Спроведување

Управа за јавни приходи, Министерство за финансии и Министерство за труд и социјална политика

7.4 Активности за обезбедување на ефикасно спроведување на предлогот на

Закон

За ефикасно спроведување на законот, истиот ќе биде објавен на веб страната на Министерството за труд и социјална политика по неговото објавување во “Службен весник на Република Северна Македонија”.

**8. Следење и евалуација**

8.1 Начин на следење на спроведувањето

Следењето ќе биде спроведено од страна на Министерството за труд и социјална политика преку обезбедување на податоци од Управата за јавни приходи .

8.2 Евалуација на ефектите од предлогот на закон и рокови

За 20% до 25% од вкупниот број на вработени од приватен сектор работодавачите ќе побараат субвенција на придонеси од задолжително социјално осигурување поради зголемување на плата

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум:10.09.2019 ..................................................**

**потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум: 10.09.2019 ...........................................**

**потпис на министерот**